  Майя Бывальцева 25-тӥ пӧсьтолэзе Удмуртиын коронавирусэн черлан 25 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназ ивортӥзы. Диагноз Ижкарын 17 улӥсьёслэн, Дэри ёросын ньыль улӥсьёслэн зэмаз. Быдэн одӥг учыр Эгра, Алнаш, Ува ёросъёсын но Сарапулын пусйизы. Эшшо 57 адями йӧназ, соос эъмюртъёсысь доразы бертӥзы ни. 87 аресъем кышномурт кулӥз. Туннэ нуналлы Удмуртиын выль коронавирус инфекциен черлан 2 сюрс 254 учыр лабораториосын зэматэмын. 1 сюрс 704 адями йӧназ, 4 мурт кулӥз. 15 висисьёслэн али тазалыксы секыт лыдъяське. Тегъёс: Тазалык Ижкар висён Удмуртия коронавирус  